Lyk spoel by Pta-wateraanleg uit | Maroela Media
Lyk spoel by Pta-wateraanleg uit
Die polisie op die toneel. Foto: Erasmia SAPD
Werkers by 'n afvalwateraanleg in Pretoria het Maandagoggend op 'n onbekende man se liggaam afgekom.
Konst. Tumisang Moloto, polisiewoordvoerder, het aan Maroela Media bevestig die polisie is omstreeks 08:00 na die aanleg in Sunderland Ridge in Centurion ontbied.
"Die werkers het 'n liggaam in die water by die aanleg opgemerk waar dit vasgekeer was aan toerusting om die water mee te behandel. Die werkers het die polisie ontbied en die man se liggaam is deur die polisie se duikeenheid uit die water gehaal," het Moloto gesê.
Moloto het gesê die man het nie enige identifikasie aan hom gehad nie. "Die man se hande en voete was met tou vasgebind en hy het sigbare beserings aan die onderkant van sy liggaam gehad."
Die polisie vermoed die man is op 'n ander plek vermoor voordat sy liggaam in 'n stormwaterdrein gestort is.
'n Nadoodse ondersoek word gedoen om die man se ouderdom en die oorsaak van sy dood vas te stel.
Die Erasmia-polisie ondersoek 'n saak van moord.
Die aanleg waar die liggaam gevind is. Foto: SAPD
Durban nié meer gasheer vir Statebondspele
Siek wereld waarin ons bly maar ek dink ons land is een van die ergstes….
Nou as dit belangrik was om die vermiste persoon te Id, dan is dit mos belangrik om te se watter ras die man ook is, anders kon julle net sowel die geslag en ouderdom ook los en maar net praat van 'n lyk, dan sal die publiek maar raai wie dit is.
Toe ek opskrif lees dink ek dadelik dankie tog Madeleine) dink dit is haar naam)is gekry jammer vir die man maar ja ek was nogal teleurgesteld
Skuus ek gaan nou 'n baie snaakse vraag vra. Onthou julle die Gauteng vloede paar maande terug… Daar het 'n vrou en seun in die moeilikheid geraak. Seun kon uit.. Dink kar is ook gekry maar die ma was skoonveld. Hulle het een of ander skrootwerf in Pta gehad? Weet iemand of sy ooit gekry is?
In baie gevalle leef die mense. Polisgeld!!. Die versekeraars is ook nie dom nie. Hulle kyk na goed waarvan ons nie weet nie.